text: Esbjerg videre sammen med Horsens
  28 oktober 2010 kl. 18.51
  I går vandt Horsens 4-2 over FCK i parken. I aften vandt Esbjerg 2-0 over Silkeborg.
  Esbjerg er klar til kvartfinalerne i pokalturneringen, efter at træner Ove Pedersens spillere torsdag slog Silkeborg med 2-0.
   
  Hjemmeholdet startede aggressivt, og efter et kvarter tog Jeppe Mehl chancen udefra. Og det med stor succes, da bolden - efter at den var blevet rettet af - dalede ind i gæsternes mål til 1-0.
  Der gik ikke lang tid, før den føring fortjent blev udbygget, da Mikkel Vendelbo afsluttede et soloryk fra midtbanen med et dunderskud til 2-0.
  Selv om Silkeborg forsøgte at kæmpe sig tilbage i kampen og kom til flere farlige chancer, tog Esbjerg-keeper Lucas Hradecky flot alt, hvad der kom.
  I den modsatte ende havde esbjergenserne også mulighed for at sikre en endnu større sejr.
  